Jäsenkirje marraskuu 2022

Hei jäsen! Ajankohtaista tiedotettavaa!

Kotisivuillemme on nyt lisätty jäsensivu. Pääset kirjautumaan jäsenrekisteriin antamallasi sähköpostiosoitteella ja luomalla itsellesi salasanan. Tallenna salasanasi myöhempää käyttöä varten.

Yhdistyksen syyskokous lähestyy. Esityslista ja toimintasuunnitelmat ovat kotisivuilla.

**Kokouskutsu**

Sääntömääräinen syyskokous

La 26.11.2022 klo 14

Opistotalo, Helsinginkatu 26, 4. krs. luokka 404

Käsiteltävät asiat:

* vuoden 2023 toimintasuunnitelman ja talousarvion hyväksyminen
* puheenjohtajan valinta vuodeksi 2023 tehtävästä irtisanoutuneen nykyisen puheenjohtajan tilalle.
* hallituksen jäsenten valinta erovuoroisten ja eronneiden tilalle
* tilintarkastajan ja varatilintarkastajan sekä toiminnantarkastajan ja varatoiminnantarkastajan valinta vuodeksi 2023
* muut mahdolliset asiat

Esityslista ja kokousasiakirjat kotisivuilla <https://www.opistolaisyhdistys.fi/jasensivu/>

Otathan jäsenkorttisi mukaan! Voimme tarkastaa jäsenyytesi myös jäsenrekisteristä. Ota mukaan henkilökortti!

Tervetuloa!

**Muuta tiedotettavaa**

Oppiskahvio on suljettuna 13.12.2022 - 9.1.2023.

Tulevia tapahtumia

* Jäsenviikko 21. - 26.11. 2022 Oppiskahviossa kahvi/tee ja kahvileipä alennettuun jäsenhintaan. Lisäksi valokuvanäyttely yhdistyksen menneiltä ajoilta.
* La 19.11.2022 Senioreiden tapaaminen klo 12.00 Oppiskahviossa, Helsinginkatu 26. Kutsu on opiston kaikenikäisille senioreille, tule mukaan tutustumaan!
* Pe 9.12.2022 Oppiskahviossa Puuropäivä,kaikille opiskelijoille 7,90 €, Puuron "lisukkeena" leikkeleitä, kurkkua, tomaattia ja tietysti kahvit. Seniorit paikalla puolenpäivän aikaan.

Odotamme ilolla sinua osallistumaan näihin ja tuleviin tilaisuuksiin, Samalla niissä voit myös tutustua muihin yhdistyksemme jäseniin, keskustella yhdistyksestämme ja ideoida tulevaa toimintaa.

Pyöriikö mielessä opiskelun lomassa upeita ideoita?

Tule mukaan kokeilemaan ideoittesi toimivuutta yhdistyksen toimintaryhmissä: retkeily, seniorit, opistotalon toimintaryhmä, palstaviljely. Kaipaatko muuta toimintaa? Kerro meille ideoistasi esim. kotisivuilla, etusivun Ota yhteyttä –linkin kautta. Voit antaa meille myös palautetta.

<https://www.opistolaisyhdistys.fi/ota-yhteytta/>

**Ajankohtaiset ilmoitukset jäsenille ja mahdollisuus ottaa yhteyttä:**

- Kotisivut: [www.opistolaisyhdistys.fi](http://www.opistolaisyhdistys.fi/)

- Facebook: Opistolaisyhdistyshelsinki <https://www.facebook.com/profile.php?id=100027199882524>

- Instagram: [www.instagram.com/opistolaisyhdistyshki/](http://www.instagram.com/opistolaisyhdistyshki/)

Ajantasainen retkiohjelma  [www.opistolaisyhdistys.fi/retkeily-2/retkiohjelma/](http://www.opistolaisyhdistys.fi/retkeily-2/retkiohjelma/)

Saat tämän kirjeen, koska olet Helsingin työväenopiston opistolaisyhdistyksen jäsen. Olet antanut sähköpostiosoitteesi yhdistyksemme jäsenrekisteriin. Jos et halua saada näitä viestejä tai kuulua enää yhdistykseen, niin ilmoita siitä sähköpostiimme. Voit pyytää tarkastamaan jäsenyytesi sähköpostilla [opistolaisyhdistys.hel@gmail.com](mailto:opistolaisyhdistys.hel@gmail.com). Voit tarkastaa tietosi myös kotisivujen Jäsensivu- sivulta.

Helsingissä 15.11.2022

Opistolaisyhdistyksen hallitus